text: Son Bibiloni: Un planter amb marcat 'accent català' - Futbol base català, diari digital del planter a Catalunya
  Et trobes aquí: Inici » Notícies i actualitat » RCD Mallorca
  Son Bibiloni: Un planter amb marcat 'accent català'
  Actualment hi ha un total de 13 jugadors formats a Catalunya, més 5 al primer equip balear
  L'arribada del català Sergio Vallecillo, potenciarà encara més aquesta dinàmica a curt i mig termini
  Quasi el 50% de la plantilla del Mallorca B és catalana
  Carles Aguilar|@charlyplanter | 19 Gener, 2020
  El planter del RCD Mallorca fa uns anys que destaca especialment. I tot i tenir recursos modestos, el seu nivell ha pujat exponencialment als darrers anys. De fet, els clubs grans s'han fixat en el futbol base del club balear, i força jugadors s'han anat incorporant a les seves plantilles....
  També el Mallorca s'ha beneficiat del talent català, i darrerament ha fitxat jugadors formats a Catalunya, que han ajudat a pujar el nivell del seu futbol base. Sobretot destaca el cas del filial, on actualment juguen 9 jugadors procedents de clubs catalans, i en aquest cas, la majoria, formats al planter del RCDE. 3 més formen part del Juvenil A, 1 cadet, i 5 al primer equip, amb exemples com Take Kubo, Marc Pedraza.... Hi ha un altre jugador, del Juvenil B balear (Toni Quetglàs), amb passat al planter del Barça, però només hi va estar una temporada. Després va tornar al Mallorca, on s'hi va formar durant uns anys.
  El Juvenil A de la DHJ, porta anys "fent la guitza" a Barça, Espanyol, i darrerament al Real Zaragoza, essent un seriós candidat al títol, i gairebé sempre acaba entre els primers classificats. Tot això amb un pressupost i estructura, reduïts, el que explica encara millor el seu potencial. Un club amb una zona molt acotada per fitxar -les balears-, el que dóna encara més valor al nivell i resultats del seu planter. Les incorporacions de fora de la seva àrea d'influència són mínimes, i sobretot solen ser pel filial i Juvenil A....
  Classificació DH Juvenil
  JUGADOR EQUIP ANY CLUBS CATALANS DE FORMACIÓ
  ALAIN MARTINEZ Cadet A 2004 Barça / CDC Torreforta
  ANTONIO J. RAÍLLO 1er equip 1991 RCD Espanyol
  MARC PEDRAZA 1er equip 1987 RCD Espanyol / Barça
  JOSEP SEÑÉ 1er equip 1991 FC Terrassa / FC Sant Cugat / FC Junior
  ALEIX FEBAS 1er equip 1996 Lleida Esportiu
  TAKEFUSA KUBO 1er equip 2001 Barça
  La nova Residència de la CE Son Bibiloni, al detall
  VALLECILLO, HOME CLAU EN EL NOU PROJECTE DEL CLUB
  El català, Sergio Vallecillo va aterrar el passat estiu a Son Bibiloni, per dirigir el futbol base. El projecte que li van posar sobre la taula és ambiciós, i el planter forma part de la pedra angular del futur RCD Mallorca. La seva experiència a les categories inferiors del Barça, durant quasi 10 temporades, és una targeta de presentació important per assolir els objectius marcats. Un d'ells, a banda de millorar la qualitat i projecció del planter, és, aprofitar l'ampli coneixement que Vallecillo té del futbol base a Catalunya. La idea, en aquest sentit, és incrementar el flux de jugadors catalans a incorporar; sobretot, pel que fa al filial i juvenils. Catalunya té un gran nombre de jugadors de gran nivell, i tots no hi caben a Barça, RCDE i altres clubs potents de formació, i el Mallorca suposa en molts casos, un caramel per arribar al futbol professional. De fet, ja s'estan tancant alguns casos....
  El nou Responsable compta amb un grup de treball format per Toni Àlvarez, encarregat de la Coordinació, Miquel Gomila (metodologia), i una de les peces més importants i amb experiència en la cerca de talent, Carlos Paniza, com a Director de Captació. Després de 14 temporades en nòmina del Real Madrid (scouting Balears), fa 4 temporades que treballa al club.